ब्रिटेन के क्राउन अभियोजन सेवा (सीपीएस) ने भारत से कहा है कि वह हीरा कारोबारी नीरव मोदी के खिलाफ प्रत्यर्पण की प्रक्रिया शुरू कर सकता है। हालांकि नीरव ब्रिटेन में कहां है, इसका अभी पता नहीं चल पाया है। यह जानकारी एक भारतीय अधिकारी ने बृहस्पतिवार को दी। सीबीआई ने नीरव के प्रत्यर्पण अनुरोध की प्रक्रिया शुरू की है। ब्रिटिश गृह विभाग से मंजूरी मिलने के बाद उसके खिलाफ प्रत्यर्पण वारंट जारी किया जा सकता है।